# Az utolsó adás

### A Wikipédiából, a szabad lexikonból.

Az utolsó adás A Prairie Home Companion
IMDB 7,3/10 (5004 szavazat)
Rendező: | Robert Altman
Producer: | Robert Altman Wren Arthur Joshua Astrachan Tony Judge David Levy
Forgatókönyvíró: | Garrison Keillor
Főszerepben: | Garrison Keillor Meryl Streep Lily Tomlin Kevin Kline Woody Harrelson
John C. Reilly
Virginia Madsen
Lindsay Lohan
Tommy Lee Jones
Operatőr: | Edward Lachman
Forgalmazó: | Picturehouse (USA) Budapest Film (Magyarország)
Gyártó: | River Road Entertainment GreeneStreet Films
Bemutató: | 2006. június 9. (USA) 2006. december 7. (Magyarország)
Időtartam: | 100 perc
Nyelv: | angol
Korhatár: | PG-13 (USA) 12 (Magyarország)
Költségvetés: | 10 millió dollár
Bevétel: | 20 342 852 dollár (USA) 23 905 547 dollár (összes)
IMDb
PORT.hu

Az utolsó adás (A Prairie Home Companion) egy 2006-os, sztárokkal tűzdelt zenés vígjáték, Robert Altman utolsó rendezése, melyet halála előtt öt hónappal mutattak be. A film az az Egyesült Államokban és máshol közvetített A Prairie Home Companion című rádióműsoron alapszik. Fiktív betekintést nyerhetünk egy régóta sugárzott, ám váratlanul törölt rádióprogram színfalai mögött zajló tevékenységekbe, az utolsó adás folyamán. A magyar cím az eredeti munkacím megfelelője (The Last Broadcast).

## [szerkesztés] Szereplők

Szereplő | Színész
--- | ---
GK | Garrison Keillor
Yolanda Johnson | Meryl Streep
Rhonda Johnson | Lily Tomlin
Guy Noir | Kevin Kline
Dusty | Woody Harrelson
Lefty | John C. Reilly
A veszélyes nő | Virginia Madsen
Lola Johnson | Lindsay Lohan
A kidobóember | Tommy Lee Jones

A filmben szerepel a műsor alkotója, Garrison Keillor, aki önmagát alakítja, és egyben a forgatókönyvet is írta. A további szerepekben:

- Meryl Streep és Lily Tomlin, mint Yolanda és Rhonda Johnson, akik a wisconsini Oshkoshból származnak, ők az egykoron oly népszerű country zenét játszó család utolsó két tagja;
- Lindsay Lohan, Yolanda verseket író lánya, Lola szerepében;
- Woody Harrelson és John C. Reilly, a két éneklő cowboy, Dusty és Leftyként;
- Tommy Lee Jones, mint a Kidobóember, egy texasi üzletember, aki azért érkezett, hogy felszámolja a műsort;
- Kevin Kline látható Keillor eredeti rádiós szerepében, Guy Noirként, aki most a műsor biztonságáért felel;
- Virginia Madsen játssza a Veszélyes Nőt, "Asphodel"-t, aki talán a Halál Angyala;
- Tim Russell és Maya Rudolph mint a színpadi rendező, illetve az asszisztense tűnnek fel;
- az éneklő duó, Robin & Linda Williams magukat alakítják;
- Sue Scott pedig a sminkest formálja meg.

Érdemes megemlíteni, hogy hat főszereplő (Garrison Keillor, Kevin Kline, Lily Tomlin, John C. Reilly, Virginia Madsen és Woody Harrelson), továbbá a film összes többi szereplője (Sue Scott és Lindsay Lohan kivételével) mind az USA közép-nyugati államaiból származnak.

## [szerkesztés] Produkciós jegyzetek

A legelső felvételek 2005. június 29-én kezdődtek meg a minnesotai Saint Paulban, a Fitzgerald Theaterben, ahol a rádióműsor székhelye is van. A forgatás 2005. július 28-án fejeződött be.

Mivel a Fitzgerald egy meglehetősen kis épület, a Minneapolis-St. Paul környékén található más színpadokat is használták. Némi erőfeszítéssel, a szükséges filmes felszerelést beleágyazták a film díszleteibe. Hely hiányában az alagsort szintén felhasználták, a filmben látható öltözők azonban nem a valódiak, mivel Garrison Keillor öltözője alig nagyobb egy "nagyon, nagyon kicsi fürdőszobánál", ahogy a produkciós dizájner megjegyezte. A díszletek elrendezésének továbbá vizuális szempontból sokkal érdekesebbé kellett tennie a produkciót. St. Paul egy jellegzetes helye, a Mickey's Diner is fontos helyszín a filmben.

## [szerkesztés] Kritikusi reakciók

Alapvetően kellemes fogadtatásra talált a film a kritikusok részéről, a rottentomatoes.com oldalán 80%-os eredménnyel. Roger Ebert négy csillagból négyet adott neki, amit úgy kommentált, "Milyen szeretnivaló film is ez, oly szelíd és szeszélyes, oly egyszerű és alapos."

Születtek azonban a becsmérlő visszajelzések is. Michael Medved a lehetséges négyből másfél csillagra értékelte a produkciót, mondván, "A szórakoztatási értéke valahol a soványka és a nemlétező között áll", és "[talán] a valaha készült legrosszabb film, mely négy (számolj utána – négy!) Oscar-díjas tehetségét pocsékolja el.

Desson Thomson, a The Washington Post munkatársa a két vélemény között áll, mivel úgy vélte, a filmnek megvannak az erősségei, azonban gyengébb, mint lehetett volna. A kritikájának szalagcíme "Drágám, többet is kérhettél volna", ami utalás a rádióműsor és a film főcímdalára.

## [szerkesztés] Érdekességek

- A film forgatásának megkezdése előtt pár héttel Robert Altmant parodizálta a rádióműsor 2005. június 4-ei, Los Angelesben rögzített adása. Ebben úgy festették meg, mint aki egy "Emberek állnak körben beszélgetve és kézgesztikulációt használva" címmel ellátott filmet rendez.
- Dusty és Lefty szerepére eredetileg Tom Waits és Lyle Lovett volt kijelölve.
- 2005. július 23-án a The New York Times azt írta, hogy a forgatási biztosításért a 80 éves Robert Altmannek fel kellett kérnie Paul Thomas Andersont "fedező" rendezőnek, aki folyamatosan figyeli a forgatást és kész arra, hogy átvegye Altman szerepét, ha az esetleg képtelen lenne a munka folytatására.
- Az utolsó adás a második jelentősebb produkció, amit 2005-ben Minnesotában vettek fel. Az állam északi része korábban a Charlize Theron és Woody Harrelson főszereplésével készült Kőkemény Minnesota forgatásán élénkült fel. Kevés alkotás forgott Minnesotában az elmúlt években, aminek következtében sokan hitték úgy, a Minnesotai Film és TV Tábla feloszlott. Továbbra is létezik, de a 2005 júliusából származó információ szerint szerkezeti átalakításon megy át.
- A Star Tribune 2005. november 1-jei jelentése szerint egy korai, a forgalmazók számára tartott New York-i vetítés alkalmával valóságos ajánlati háború alakult ki. A Picturehouse vette meg a jogokat, és a cég elnöke, Bob Berney azt kérte, "annak érdekében, hogy a 31 éves rádióműsor nevével vonzzuk a közönséget, a cím legyen visszaállítva A Prairie Home Companion-re. 'Egy vetítésen Garrison azt mondta, hogy kiszélesedjen a film közönsége, azon gondolkodtak, hogy Állatias szerelem-re változtatják a címet, úgyhogy szerintem ebben megegyezhetünk', árulta el Berney."
- Az utolsó adás volt a 2006-os South by Southwest Filmfesztivál nyitófilmje március 10-én.
- Dusty és Lefty a rádióműsor szereplői is. Noirral együtt eredeti rádiós szerepükben jelennek meg a filmben.
- A film premierjét 2006. május 3-án tartották a St. Paul-i Fitzgerald Theaterben, amit külön erre az alkalomra szereltek fel projektorral és hangfelszereléssel. A film sztárjai tíz lóhúzta kocsikon érkeztek. Brian Williams, az NBC Nightly News munkatársa a közeli Minneapolisból adta le hírműsorát aznap este, csak hogy el tudjon menni a bemutatóra.
- A veszélyes nő neve, Asphodel, egy virág. Szerepel Alfred Lord Tennyson Demeter és Persephone című versében.
- Noha a film legkönnyebben Altman Nashville című munkájához hasonlítható, Az utolsó adás sokkalta meglepőbben idéz egy még korábbi Altman-filmet: Virginia Madsen karaktere rendkívül emlékeztet öltözetében és viselkedésében egy angyalszerű nőre a Brewster McCloudból, melyben Sally Kellerman játszotta ezen szerepet.
- Az utolsó adás nagyon hasonló szerkezetében a Radioland Murders című filmhez, amiben azonban több a slap stick humor.
- Lola farmerjére a "4-5-94" számok vannak írva, ami valószínűleg Kurt Cobain halálának vélt dátumát jelenti.
- Az utolsó adás Robert Altman rendező utolsó filmje.

## [szerkesztés] Külső hivatkozások

- Az utolsó adás a PORT.hu-n
- A film hivatalos oldala, ahol belehallgathat a filmben elhangzó dalokba, melyeket a színészek adnak elő
- Az utolsó adás az IMDb-n
- Az utolsó adás a BoxOfficeMojo-n
- Az utolsó adás a RottenTomatoes-on
- Az utolsó adás a Cinematrixon

A lap eredeti címe "http://hu.wikipedia.org../../../a/z/_/Az_utols%C3%B3_ad%C3%A1s.html"

Kategóriák: 2006 filmjei | Amerikai filmek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Français
- עברית
- Italiano
- Português